DA Den Europæiske Unions Tidende L 172/9

KOMMISSIONENS GENNEMFØRELSESFORORDNING (EU) Nr. 598/2013

af 24. juni 2013

om ændring af gennemførelsesforordning (EU) nr. 564/2012 om fastsættelse af budgetlofterne for 2012 for visse ordninger for direkte støtte, jf. Rådets forordning (EF) nr. 73/2009

EUROPA-KOMMISSIONEN HAR —

under henvisning til traktaten om den Europæiske Unions funktionsmåde,

under henvisning til Rådets forordning (EF) nr. 73/2009 af 19. januar 2009 om fælles regler for den fælles landbrugspolitiks ordninger for direkte støtte til landbrugere og om fastlæggelse af visse støtteordninger for landbrugere, om ændring af forordning (EF) nr. 1290/2005, (EF) nr. 247/2006, (EF) nr. 378/2007 og om ophævelse af forordning (EF) nr. 1782/2003 (1), særlig artikel 142, litra c), og

ud fra følgende betragtninger:

(1) I henhold til artikel 69, stk. 4, i forordning (EF) nr. 73/2009 er de midler, der kan anvendes til koblede foranstaltninger, som omhandlet i artikel 68, stk. 1, litra a), nr. i)-iv), og artikel 68, stk. 1, litra b) og e), i samme forordning, begrænset til 3,5 % af det nationale loft, der henvises til i artikel 40 i forordning (EF) nr. 73/2009. Af klarhedshensyn bør Kommissionen offentliggøre de lofter, der følger af de beløb, der anmeldes af medlemsstaterne for de pågældende foranstaltninger.

(2) Budgetlofterne for 2012 for den støtte, der er omhandlet i artikel 68, stk. 1, litra a), nr. i)-iv), og i artikel 68, stk. 1, litra b) og e), i forordning (EF) nr. 73/2009, er fastsat i bilag III til nærværende forordning.

(3) Kommissionens gennemførelsesforordning (EU) nr. 1270/2012 (2) fastsætter visse fravigelser, hvad angår fristen for ændring af beslutningen om særlig støtte for 2012 i Portugal, hvad angår de gældende betingelser for særlige landbrugsaktiviteter, der resulterer i yderligere miljøfordele på landbrugsområdet, og hvad angår de oplysninger, som støtteansøgningen skal indeholde.

(4) Den 4. januar 2013 underrettede Portugal Kommissionen om de ændrede støtteforanstaltninger, som landet har til hensigt at anvende i 2012.

(5) Ifølge de indsendte oplysninger har Portugal til hensigt: — at ændre den nuværende støtteforanstaltning i henhold til artikel 68, stk. 1, litra b), i forordning (EF) nr. 73/2009 i mejerisektoren ved at øge det rammebeløb, der er tildelt denne foranstaltning fra 8,8 mio. EUR til 10,32 mio. EUR i 2012 — at ændre den nuværende støtteforanstaltning i henhold til artikel 68, stk. 1, litra a), nr. i), i forordning (EF) nr. 73/2009 ved at begrænse dens anvendelsesområde til hunkvæg af racen »Brava de Lide« og derved begrænse det pågældende rammebeløb med 2,53 mio. EUR — at indføre en ny støtteforanstaltning i henhold til artikel 68, stk. 1, litra a), nr. v), i forordning (EF) nr. 73/2009 med henblik på bevaring af visse oprindelige kødkvægracer (»Alentejana«, »Mertolenga«), fåreracer (»Serra de Estrela«, »Churra de Terra Quente«) og gederacer (»Serrana«) med et samlet rammebeløb på 1,68 mio. EUR, og — at reducere rammebeløbet til en foranstaltning i henhold til artikel 68, stk. 1, litra a), nr. v), i forordning (EF) nr. 73/2009 til ekstensiv græsningsdrift med 0,67 mio. EUR.

(6) Disse ændringer påvirker det støtteniveau, der er omhandlet i artikel 68, stk. 1, litra a), nr. i)-iv), og i artikel 68, stk. 1, litra b) og e), i forordning (EF) nr. 73/2009, og dermed budgetloftet for Portugal som fastsat i bilag III til gennemførelsesforordning (EU) nr. 564/2012.

(7) Gennemførelsesforordning (EU) nr. 564/2012 bør derfor ændres i overensstemmelse hermed. Da ændringerne gælder for 2012, bør denne forordning træde i kraft straks.

(8) Foranstaltningerne i denne forordning er i overensstemmelse med udtalelse fra Forvaltningskomitéen for Direkte Betalinger —

VEDTAGET DENNE FORORDNING:

Artikel 1

I bilag III til gennemførelsesforordning (EF) nr. 564/2012 ændres linjen vedrørende Portugal således:

»Portugal 20 200«

Artikel 2

Denne forordning træder i kraft dagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 24. juni 2013. På Kommissionens vegne José Manuel BARROSO Formand

(1) EUT L 30 af 31.1.2009, s. 16.

(2) EUT L 357 af 28.12.2012, s. 7.